Nogironligi boʻlgan bolalar uchun kunduzgi parvarish xizmatini tashkil etish chora-tadbirlari toʻgʻrisida
(resolution, 2026-05-22)

Oʻzbekiston Respublikasi Prezidentining “Nogironligi boʻlgan bolalarga ijtimoiy xizmat va yordam koʻrsatish tizimini yanada takomillashtirish boʻyicha qoʻshimcha chora-tadbirlar toʻgʻrisida” 2025-yil 3-fevraldagi PQ-41-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Nogironligi boʻlgan bolalarga ijtimoiy xizmat va yordam koʻrsatish tizimini yanada takomillashtirish boʻyicha qoʻshimcha chora-tadbirlar toʻgʻrisida” 2025-yil 3-fevraldagi PQ-41-son qaroriga muvofiq 2025-yil 1-martdan boshlab tajriba-sinov tariqasida Qoraqalpogʻiston Respublikasi, Andijon, Qashqadaryo, Samarqand, Surxondaryo va Toshkent viloyatlari hamda Toshkent shahrida, 2025-yil 1-oktabrga qadar respublikaning qolgan hududlarida davlat-xususiy sheriklik asosida 3 yoshdan 18 yoshgacha nogironligi boʻlgan bolalar uchun kunduzgi parvarish xizmati (keyingi oʻrinlarda — kunduzgi parvarish xizmati) tashkil etilishi belgilanganligi maʼlumot uchun qabul qilinsin. 2. Quyidagilar: Nogironligi boʻlgan bolalar uchun kunduzgi parvarish xizmatini tashkil etish tartibi toʻgʻrisidagi nizom 1-ilovaga muvofiq; Nogironligi boʻlgan bolalar uchun kunduzgi parvarish xizmatini tashkil etgan tadbirkorlik subyektlariga subsidiya ajratish va kompensatsiya toʻlash tartibi toʻgʻrisidagi nizom 2-ilovaga muvofiq tasdiqlansin. 3. Kunduzgi parvarish xizmatini tashkil etish boʻyicha quyidagilar belgilab qoʻyilsin: kunduzgi parvarish xizmati yakka tartibdagi tadbirkorlar yoki yuridik shaxslar tomonidan amalga oshirilishi mumkin; Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik)ning Qoraqalpogʻiston Respublikasi, viloyatlar va Toshkent shahar boshqarmalari tegishlicha davlat sherigi hisoblanadi; kunduzgi parvarish xizmatining davlat xususiy-sheriklik toʻgʻrisidagi bitimlari Agentlikning “Kunduzgi parvarish xizmatini boshqarish” axborot moduli (keyingi oʻrinlarda — “Kunduzgi parvarish” axborot moduli)da elektron shaklda tuziladi va tomonlarning elektron raqamli imzolari bilan tasdiqlanadi; “Inson” ijtimoiy xizmatlar markazlari davlat-xususiy sheriklik toʻgʻrisidagi bitim shartlari xususiy sherik tomonidan lozim darajada bajarilishini monitoring qiladi. 4. Shunday tartib oʻrnatilsinki, unga muvofiq 2025-yil 1-martdan boshlab kunduzgi parvarish xizmatiga jalb etilgan xodimlar uchun Agentlik huzuridagi Ijtimoiy himoya tizimi xodimlarining malakasini oshirish markazida malaka oshirish kurslari tashkil etiladi. Bunda: malaka oshirish kurslari 36 soatdan kam boʻlmagan oʻquv dasturi (onlayn yoki oflayn shaklda) boʻyicha bazaviy hisoblash miqdorining ikki baravari miqdoridagi toʻlov-shartnoma asosida tashkil etiladi; malaka oshirish kursini muvaffaqiyatli yakunlagan shaxslarga amal qilish muddati uch yil boʻlgan mazkur qarorga 3-ilovada belgilangan namunadagi sertifikat beriladi; kunduzgi parvarish xizmatiga birinchi marta ishga qabul qilingan shaxslar ikki oy ichida malaka oshirish kurslaridan oʻtishi shart; malaka oshirish kursida oʻquv jarayoni Ijtimoiy himoya tizimi xodimlarining malakasini oshirish markazi tomonidan tasdiqlangan oʻquv reja va dasturga muvofiq tashkil etiladi. 5. Belgilansinki, kunduzgi parvarish xizmatini tashkil etish va xizmatdan foydalanish jarayonida SMS-xabar yuborish bilan bogʻliq xarajatlar Ijtimoiy himoya davlat jamgʻarmasi mablagʻlari va qonunchilik hujjatlari bilan taqiqlanmagan boshqa manbalar hisobidan qoplanadi. 6. Aholining ijtimoiy ehtiyojmand toifalari uchun kompleks ijtimoiy xizmatlar koʻrsatish tizimini yoʻlga qoʻyish maqsadida 2025-yil 1-martdan boshlab tajriba-sinov tariqasida davlat muassasasi shaklida Andijon viloyati Hududiy ijtimoiy xizmatlar markazi (keyingi oʻrinlarda — Markaz), 2025-yil 20-iyundan boshlab Agentlikning Toshkent shahar boshqarmasi huzurida yuridik shaxs maqomisiz Shayxontohur tuman Hududiy ijtimoiy xizmatlar markazi tashkil etilsin. 7. “Andijon viloyati hududiy ijtimoiy xizmatlar markazi” davlat muassasasining tuzilmasi 4-ilovaga muvofiq tasdiqlansin. Markazning Davlat budjeti mablagʻlari hisobidan saqlanadigan boshqaruv xodimlarining umumiy belgilangan cheklangan soni 35 nafarni tashkil etadi. 8. Markaz Andijon viloyati Andijon shahri S. Zunnunova koʻchasi 17-uy manzilida operativ boshqaruv huquqi asosida bepul joylashtirilsin. 9. Belgilansinki: a) Markazda bosqichma-bosqich nogironligi boʻlgan shaxslar, yoshlar va aholining ijtimoiy himoyaga muhtoj boshqa qatlamlari uchun ijtimoiy va tibbiy reabilitatsiya xizmati, kasbga yoʻnaltirish, xorijiy tillarni oʻqitish xizmatlari hamda Ijtimoiy reyestrga kiritilgan oilalarning bolalari uchun qoʻshimcha taʼlim xizmatlari yoʻlga qoʻyiladi. Bunda ijtimoiy va tibbiy reabilitatsiya xizmatlaridan foydalanuvchi aholining ijtimoiy himoyaga muhtoj qatlamlarini aniqlash hamda Markazga yoʻnaltirish “Inson” ijtimoiy xizmatlar markazlari tomonidan amalga oshiriladi; b) Markaz ijtimoiy va tibbiy reabilitatsiya xizmatlarini koʻrsatish bilan birga, oʻz hududidagi boʻsh turgan binolarni nogironligi boʻlgan shaxslar, yetim bolalar va ota-ona qaramogʻidan mahrum boʻlgan bolalar, Ijtimoiy reyestrga kiritilgan oilalar farzandlari hamda boshqa ehtiyojmand shaxslarga ijtimoiy va tibbiy xizmatlarni amalga oshirish uchun tadbirkorlik subyektlariga toʻgʻridan-toʻgʻri ijaraga beradi. Bunda bino va inshootlar tadbirkorlik subyektlariga Ijtimoiy reyestrga kiritilgan oilalarning bolalari uchun xizmatlarni imtiyozli narxda koʻrsatish majburiyati bilan ijaraga beriladi; v) Markaz tomonidan xizmatlar, shu jumladan, ijtimoiy va tibbiy xizmatlar pulli asosda koʻrsatiladi hamda ularning narxlari Agentlik bilan kelishilgan holda belgilanadi. Bunda ijtimoiy himoyaga muhtoj shaxslar uchun xizmatlar koʻrsatish imtiyozli narxlarda belgilanadi; 10. Markaz faoliyatini amalga oshirish uchun Oʻzbekiston Respublikasi Davlat budjeti mablagʻlaridan tashqari Ijtimoiy himoya davlat jamgʻarmasi mablagʻlari, pulli xizmatlardan kelib tushadigan mablagʻlar, jismoniy va yuridik shaxslarning homiylik xayriyalari, xalqaro moliya institutlari va boshqa tashkilotlarning grantlari hamda qonunchilik hujjatlari bilan taqiqlanmagan boshqa manbalar hisobidan yoʻnaltirilishi mumkin. Markaz pulli xizmatlarni koʻrsatishdan kelib tushadigan mablagʻlarni Markazni saqlash, moddiy-texnik bazani rivojlantirish, qoʻshimcha zarur boʻlgan xodimlar mehnatiga haq toʻlash, barcha xodimlarni ragʻbatlantirish uchun sarflash huquqiga ega. 11. Davlat aktivlarini boshqarish agentligi Maktabgacha va maktab taʼlimi vazirligi bilan birgalikda bir oy muddatda Samarqand shahri Dahbed koʻchasi 41-uy manzilida joylashgan sobiq Mehribonlik uyi bino va inshootlarini Agentlikka operativ boshqaruv huquqi asosida bepul berilishini taʼminlasin. 12. Oʻzbekiston Respublikasi Hukumatining 5-ilovaga muvofiq ayrim qarorlariga oʻzgartirish va qoʻshimchalar kiritilsin. 13. Ushbu qarorning bajarilishini nazorat qilish Oʻzbekiston Respublikasi Bosh vaziri oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. Ushbu Nizom 3 yoshdan 18 yoshgacha nogironligi boʻlgan bolalar (keyingi oʻrinlarda — nogironligi boʻlgan bolalar) uchun kunduzgi parvarish xizmati (keyingi oʻrinlarda — kunduzgi parvarish xizmati)ni tashkil etish, boshqarish, nazorat qilish hamda moliyalashtirish tartibini belgilaydi. 2. Ushbu Nizom maqsadlarida quyidagi asosiy tushunchalardan foydalaniladi: davlat-xususiy sheriklik — davlat sherigi va xususiy sherikning muayyan muddatga yuridik jihatdan rasmiylashtirilgan, nogironligi boʻlgan bolalar uchun kunduzgi parvarish xizmatini koʻrsatish uchun oʻz resurslarini birlashtirishiga asoslangan hamkorligi; davlat-xususiy sheriklik toʻgʻrisidagi bitim (keyingi oʻrinlarda — bitim) — uch yil muddatga tomonlarning huquqlari, majburiyatlari va javobgarligini, shuningdek, davlat-xususiy sheriklik loyihasini ijro etishning boshqa shartlarini belgilab beradigan davlat sherigi va xususiy sherik oʻrtasida tuzilgan shartnoma; davlat-xususiy sheriklik toʻgʻrisidagi bitim tomonlari (keyingi oʻrinlarda — tomonlar) — xususiy sherik va davlat sherigi — Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik)ning Qoraqalpogʻiston Respublikasi, viloyatlar va Toshkent shahar boshqarmalari; “Kunduzgi parvarish xizmatini boshqarish” axborot moduli (keyingi oʻrinlarda — “Kunduzgi parvarish” axborot moduli) — davlat-xususiy sheriklik loyihasi asosida faoliyat yuritayotgan kunduzgi parvarish xizmati haqidagi maʼlumotlarni oʻzida aks ettirish, boshqarish, muvofiqlashtirish va nazorat qilish imkoniyatiga ega boʻlgan maʼlumotlar bazasi; talabgor — davlat-xususiy sheriklik loyihasini amalga oshirishdan manfaatdor boʻlgan yakka tartibdagi tadbirkor yoki yuridik shaxs; xususiy sherik — davlat sherigi bilan davlat-xususiy sheriklik toʻgʻrisida bitim tuzgan yakka tartibdagi tadbirkor yoxud yuridik shaxs; hududiy boshqarmalar — Agentlikning Qoraqalpogʻiston Respublikasi, viloyatlar va Toshkent shahar boshqarmalari. 3. Quyidagilar kunduzgi parvarish xizmatining asosiy vazifalari hisoblanadi: nogironligi boʻlgan bolalarni parvarish qilish va tarbiyalash; nogironligi boʻlgan bolalarning tengdoshlari bilan muloqot qilishi uchun sharoit yaratish; nogironligi boʻlgan bolalarga yangi hayotiy koʻnikmalarni egallashi uchun qulay shart-sharoitlar yaratish; nogironligi boʻlgan bolalarning jamiyatga integratsiyasiga koʻmaklashish va oilani qoʻllab-quvvatlash; nogironligi boʻlgan bolalarni ijtimoiy xizmatlar bilan qamrab olish darajasini oshirish. Xususiy sherik tomonidan kunduzgi parvarish xizmatida bolalarni reabilitatsiya qilish va ularning ijtimoiylashuviga qaratilgan boshqa vazifalarni amalga oshirish boʻyicha tadbirlar yoʻlga qoʻyilishi mumkin. 4. Kunduzgi parvarish xizmatiga quyidagi tashxislar qoʻyilgan nogironligi boʻlgan bolalar qabul qilinadi: GMFCS klassifikatsiyasiga koʻra 4-5-darajadagi Bolalar serebral falaji (G80) boʻlgan bolalarda yengil darajadagi aqliy zaiflik (F70); moʻtadil aqliy zaiflik (F71); ogʻir darajadagi aqliy zaiflik (F72); chuqur aqliy zaiflik (F73); koʻr-kar-soqovlik. 5. Kunduzgi parvarish xizmati yakka tartibdagi tadbirkor (keyingi oʻrinlarda — YTT) va yuridik shaxs tomonidan davlat-xususiy sheriklik loyihasi asosida ushbu Nizomga ilovada keltirilgan sxemaga muvofiq tashkil etiladi. Kunduzgi parvarish xizmati tarbiyalanuvchilarning sogʻlom oʻsishi va parvarishi uchun zarur shart-sharoitlarga ega boʻlgan, yongʻin xavfsizligi hamda YTT (oʻziga yoxud turmush oʻrtogʻiga) yoki yuridik shaxsga mulk huquqi yoki boshqa huquq bilan tegishli boʻlgan sanitariya qoidalari, normalari va gigiyena normativlariga javob beradigan bino-inshootlarda tashkil etiladi. Bunda bino yoki inshoot YTT (turmush oʻrtogʻiga tegishli boʻlgan holat bundan mustasno) yoki yuridik shaxsga mulk huquqi bilan tegishli boʻlmagan taqdirda, bino yoki inshootdan ijara yoki boshqa huquq asosida foydalanish shartnomasining amal qilish muddati davlat-xususiy sheriklik toʻgʻrisidagi bitimning amal qilish muddati davomida oʻz kuchida boʻlishi taʼminlanishi zarur. 6. Kunduzgi parvarish xizmati besh kunlik ish haftasida, qoida tariqasida, 9 soatli ish rejimida tashkil etiladi. Bunda bolasini yolgʻiz tarbiyalayotgan rasmiy band boʻlgan ona yoki otaning farzandlari uchun olti kunlik ish haftasi tashkil etilishi mumkin; Ota-onalar (ularning oʻrnini bosuvchi shaxslar)ning talab va istaklaridan kelib chiqib, ota-onalar hamda xizmat koʻrsatuvchi oʻrtasida mustaqil ravishda tuziladigan shartnoma asosida tarbiyalanuvchilarga qoʻshimcha xizmatlar koʻrsatish, shu jumladan, olti kunlik ish haftasi va koʻpi bilan 12 soatgacha boʻlgan ish rejimi belgilanishi mumkin. 7. Hududiy boshqarmalar har chorakda kamida bir marta oʻzlarining ijtimoiy tarmoqlardagi rasmiy sahifalarida, shuningdek, Agentlikning rasmiy veb-saytida hamda ijtimoiy tarmoqlardagi rasmiy sahifalarida Psixologik-tibbiy-pedagogik komissiyalarning koʻrigi natijasi boʻyicha kunduzgi parvarish xizmatiga yoʻnaltirishga xulosa berilgan nogironligi boʻlgan bolalar uchun ehtiyojdan kelib chiqqan holda kunduzgi parvarish xizmatini tashkil etish boʻyicha eʼlon berib boradi. Bunda kunduzgi parvarish xizmatini tashkil etish istagida boʻlgan talabgor oʻsha hududdagi “Inson” ijtimoiy xizmatlar markaziga (keyingi oʻrinlarda — “Inson” markazi) murojaat qiladi. “Inson” markazi talabgorning murojaatiga asosan kunduzgi parvarish xizmatiga yoʻnaltirilishi mumkin boʻlgan nogironligi boʻlgan bolalarning yosh toifasi va soni haqida, shuningdek, kunduzgi parvarish xizmatini tashkil etishda davlat-xususiy sheriklik shartlari haqida maʼlumot beradi. 8. Talabgor kunduzgi parvarish xizmatini tashkil etish istagini bildirgan taqdirda, davlat-xususiy sheriklik toʻgʻrisidagi bitimni tuzish uchun tegishli hududiy boshqarmaga “Kunduzgi parvarish” axborot moduli orqali quyidagi maʼlumotlarni oʻz ichiga olgan elektron shakldagi ariza bilan murojaat qiladi: YTTning biometrik pasport (identifikatsiyalovchi ID-karta) maʼlumotlari; yuridik shaxsning soliq toʻlovchining identifikatsiya raqami; davlat-xususiy sheriklik bitimi amal qilishi davrida kunduzgi parvarish xizmati tashkil etiladigan bino yoki inshootga boʻlgan mulk, ijara yoki boshqa huquqning davlat roʻyxatidan oʻtkazilganligi (kadastr raqami), uning manzili, joylashuvi (geolokatsiyasi) va kunduzgi parvarish xizmati uchun ajratiladigan maydon (m2) haqidagi maʼlumotlar; kunduzgi parvarish xizmatida tashkil etilishi rejalashtirilgan guruhlar soni; aloqa uchun elektron pochta manzili va (yoki) mobil telefon raqami. Talabgor “Kunduzgi parvarish” axborot moduliga kiritiladigan maʼlumotlarning ishonchliligi uchun shaxsan javobgar boʻladi. 9. Ariza “Kunduzgi parvarish” axborot moduli orqali shakllantirilganidan soʻng: talabgorga arizada koʻrsatilgan elektron pochta va (yoki) mobil telefon raqamiga arizaning ID-raqami, ariza qabul qilingan sana va vaqti koʻrsatilgan holda xabar joʻnatiladi; kunduzgi parvarish xizmatining joylashuvi boʻyicha Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasining tuman (shahar) boʻlimlari (keyingi oʻrinlarda — Sanepidqoʻmning tuman (shahar) boʻlimlari) hamda tuman (shahar) Favqulodda vaziyatlar boʻlimlariga elektron soʻrov joʻnatiladi. 10. Elektron soʻrov kelib tushgandan soʻng uch ish kuni mobaynida: a) Sanepidqoʻmning tuman (shahar) boʻlimlari: kunduzgi parvarish xizmati uchun ajratilgan xonalar belgilangan sanitariya qoidalari, normalari va gigiyena normativlariga mosligini; bino yoki inshootning manzili va kunduzgi parvarish xizmati uchun ajratiladigan maydonning (kvadrat metrda aks ettiriladi) arizada toʻgʻri koʻrsatilganligini; belgilangan meʼyorlarga muvofiq kunduzgi parvarish xizmatini tashkil etish uchun ajratilgan maydonda tarbiya olish imkoniyati mavjud boʻlgan bolalarning maksimal sonini; kunduzgi parvarish xizmatini tashkil etish uchun ajratilgan binolar sanitariya-himoya zonasiga ega boʻlgan obyektlardan zarur darajadagi uzoqlikda joylashganligini oʻrganadi; oʻrganish natijasi boʻyicha xulosa shakllantiradi va unga kunduzgi parvarish xizmatining kirish qismi, oshxonasi, hojatxonasi, parvarishlash uchun moʻljallangan xonalarning fotosuratlarini (kamida 4 ta fotosurat) ilova qiladi; b) tuman (shahar) Favqulodda vaziyatlar boʻlimlari kunduzgi parvarish xizmati tashkil etilishi rejalashtirilgan bino yoki inshootlar hududi hamda bino (inshoot) va xonalarning yongʻin xavfsizligi talablariga muvofiq yoki muvofiq emasligini belgilangan tartibda oʻrganib chiqadi hamda fotosuratlarni (kamida 4 ta fotosurat) ilova qilgan holda oʻrganish natijalari boʻyicha xulosa beradi. Kunduzgi parvarish xizmatini tashkil etish uchun tanlangan manzilda faoliyatni amalga oshirishning maqsadga muvofiqligi haqidagi xulosaning ishonchliligi uchun shaxsiy javobgarlik uni tasdiqlagan tashkilot rahbariga yuklanadi. 11. Sanepidqoʻmning tuman (shahar) boʻlimlari hamda tuman (shahar) Favqulodda vaziyatlar boʻlimlaridan xulosalar olinganidan soʻng barcha maʼlumotlar kunduzgi parvarish xizmati tashkil etish toʻgʻrisidagi ariza bilan birga bir ish kunida “Kunduzgi parvarish” axborot moduli orqali tegishli hududiy boshqarmaga taqdim etiladi. 12. Hududiy boshqarmalar hujjatlar kelib tushgandan soʻng oʻn ish kuni mobaynida: talabgor jismoniy shaxsning ruhiy yoki narkologiya kasalliklari dispanserlarida hisobda turish-turmasligini aniqlaydi; kunduzgi parvarish xizmatiga subsidiya ajratish uchun tegishli moliya yilida Ijtimoiy himoya davlat jamgʻarmasidan ajratiladigan mablagʻlar hajmini hisobga olgan holda kunduzgi parvarish xizmati tashkil etilishi maqsadga muvofiqligi yoki muvofiq emasligi boʻyicha xulosa tayyorlaydi va “Kunduzgi parvarish” axborot moduliga kiritadi. Hududiy boshqarmalar tomonidan kunduzgi parvarish xizmatini tashkil etilishi maqsadga muvofiqligi boʻyicha ijobiy xulosa “Kunduzgi parvarish” axborot moduliga kiritilgandan soʻng davlat-xususiy sheriklik toʻgʻrisidagi bitim “Kunduzgi parvarish” axborot modulida avtomatik ravishda shakllanadi hamda imzolash uchun talabgorga elektron shaklda joʻnatiladi. 13. Quyidagi holatlarda ariza rad etiladi: a) kunduzgi parvarish xizmatini tashkil etish uchun ajratilishi rejalashtirilgan (arizada koʻrsatilgan) bino yoki inshoot maydoni shaharsozlik normalari va qoidalarida belgilangan minimal talablaridan kam boʻlganida; b) Sanepidqoʻmning tuman (shahar) boʻlimlari hamda tuman (shahar) Favqulodda vaziyatlar boʻlimlari tomonidan kunduzgi parvarish xizmatini tashkil etish uchun tanlangan manzilning sanitariya normalari, qoidalari va gigiyena normativlariga hamda yongʻin xavfsizligi talablariga muvofiq emasligi toʻgʻrisida xulosa berilganida; v) idoralararo elektron almashinuv orqali olingan maʼlumotlarga asosan talabgor bino yoki inshootdan foydalanish huquqiga ega boʻlmaganida yoxud ijara (shu jumladan, boshqa huquq) asosida foydalanish muddati davlat-xususiy sheriklik toʻgʻrisidagi bitimning amal qilish muddatiga mos boʻlmaganida; g) kunduzgi parvarish xizmatini tashkil etish uchun ajratilishi rejalashtirilgan (arizada koʻrsatilgan) bino yoki inshoot manzili kadastr organlaridan olingan maʼlumotlarga mos emasligi aniqlanganda; d) talabgorning ruhiy yoki narkologiya kasalliklari dispanserlarida hisobda turishi aniqlanganda; e) belgilangan xarajatlar kunduzgi parvarish xizmatiga subsidiya ajratish uchun tegishli moliya yilida nazarda tutilgan mablagʻlar hajmidan oshib ketganda. Ushbu bandda nazarda tutilmagan boshqa asoslarga koʻra arizani rad etish taqiqlanadi. 14. Talabgor “Kunduzgi parvarish” axborot moduli orqali taqdim etilgan davlat-xususiy sheriklik toʻgʻrisidagi bitimni koʻrib chiqadi va unda belgilangan shartlarga rozi boʻlganida, unga elektron imzo qoʻyadi. Talabgor oʻn besh ish kuni ichida davlat-xususiy sheriklik toʻgʻrisidagi bitimni imzolamasa, uning arizasi bekor qilinadi, bunda bitimni imzolash zarurati mavjud boʻlganida, ariza talabgor tomonidan yangidan “Kunduzgi parvarish” axborot moduliga kiritilishi talab etiladi. Talabgor tomonidan imzolangan davlat-xususiy sheriklik toʻgʻrisidagi bitim avtomatik ravishda tegishli hududiy boshqarmaga imzolash uchun yuboriladi. Bunda hududiy boshqarma ushbu bitimga oʻn ish kuni mobaynida imzo qoʻyishi lozim. 15. Kunduzgi parvarish xizmatini tashkil etish toʻgʻrisidagi ariza rad etilganda, uning aniq sabablari koʻrsatilgan holda, arizadagi elektron pochta orqali yoki mobil telefon raqamiga SMS-xabar orqali talabgorga yuboriladi. 16. Xususiy sherik hududiy boshqarma bilan davlat-xususiy sheriklik toʻgʻrisidagi bitimni tuzgan kundan keyingi ish kunidan boshlab faoliyatini boshlash huquqiga ega boʻladi. 17. Xususiy sherik bilan bitim tuzilgan kundan boshlab bir oy muddat ichida hududiy boshqarma joyiga chiqqan holda tashkil etilgan kunduzgi parvarish xizmati uchun moʻljallangan mebel va boshqa anjomlar bilan jihozlanganlik holati boʻyicha oʻrganish oʻtkazadi hamda oʻrganish yakuni boʻyicha kunduzgi parvarish xizmatini koʻrsatish maqsadga muvofiqligi yoki muvofiq emasligi haqidagi xulosani elektron shaklda “Kunduzgi parvarish” axborot moduliga kiritadi. Hududiy boshqarma tomonidan salbiy xulosa berilganida, aniqlangan kamchiliklar bartaraf etilgunga qadar kunduzgi parvarish xizmati vaqtincha toʻxtatiladi. 18. Kunduzgi parvarish xizmati YTT tomonidan tashkil etilganda koʻpi bilan 2 ta guruh, yuridik shaxs tomonidan tashkil etilganda har bir manzilda koʻpi bilan 4 ta guruh tashkil etishga yoʻl qoʻyiladi. Kunduzgi parvarish xizmatida har bitta guruh 4 — 9 nafargacha tarbiyalanuvchidan iborat boʻladi. Bunda 3 yoshdan 10 yoshgacha va 10 yoshdan 18 yoshgacha boʻlgan tarbiyalanuvchilarni alohida-alohida guruhlarga ajratish tavsiya etiladi. 19. Har bir guruh alohida xona(lar)da hamda boshqa guruhdan ajratilgan holda tashkil etiladi. 20. Kunduzgi parvarish xizmati tarbiyalanuvchilarining ovqatlanishi sanitariya qoidalari, normalari va gigiyena normativlari asosida tashkil etiladi. 21. Kunduzgi parvarish xizmatining bitta guruhiga kamida 1 ta shtat birligida tarbiyachi, 1 ta shtat birligida tarbiyachi yordamchisi jalb etiladi. Bunda sud tomonidan yoki tibbiy xulosaga muvofiq yoxud qonunchilik hujjatlariga muvofiq bolalar bilan bevosita ishlashni nazarda tutuvchi faoliyat turlari bilan shugʻullanishi taqiqlangan shaxslarni jalb qilishga yoʻl qoʻyilmaydi. Kunduzgi parvarish xizmatida kadrlar tarkibi hamda ularning oʻzgarishi bilan bogʻliq boʻlgan maʼlumotlar xodimlar ishga qabul qilingan va ishdan boʻshatilgan kundan boshlab bir ish kuni ichida xususiy sherik tomonidan “Kunduzgi parvarish” axborot moduliga kiritilishi shart. 22. Kunduzgi parvarish xizmatida tarbiyachi lavozimiga oliy yoki oʻrta maxsus pedagogik yoxud psixologik, tarbiyachi yordamchisi lavozimiga umumiy oʻrta maʼlumotga ega boʻlgan shaxslar qabul qilinadi. 23. Kunduzgi parvarish xizmatida mehnat faoliyatini amalga oshirayotgan shaxslar Agentlik huzuridagi Ijtimoiy himoya tizimi xodimlarining malakasini oshirish markazi (keyingi oʻrinlarda — Markaz)da majburiy ravishda uch yilda kamida bir marta 36 soatdan kam boʻlmagan oʻquv dasturi asosida onlayn va (yoki) oflayn shaklda malaka oshiradi. Bunda kunduzgi parvarish xizmatiga birinchi marta ishga qabul qilinayotgan shaxslar ikki oy ichida malaka oshirish kursidan oʻtishi lozim. 24. Kunduzgi parvarish xizmatini tashkil etgan xususiy sherik bilan ota-onalar oʻrtasidagi oʻzaro munosabatlar xususiy sherik hamda ota-onalar (ularning oʻrnini bosuvchi shaxslar) oʻrtasida tuzilgan shartnoma bilan tartibga solinadi. Shartnoma tarbiyalanuvchilarning kunduzgi parvarish xizmatida boʻlish vaqtini, parvarishlash jarayonini tashkil etishda tomonlarning huquqlari, majburiyatlari hamda javobgarligini oʻz ichiga oladi. 25. Kunduzgi parvarish xizmati binosining kirish joyida fuqarolarni kunduzgi parvarish xizmati haqidagi maʼlumotlardan xabardor qilish maqsadida xususiy sherik tomonidan axborot peshlavhasi oʻrnatiladi. Axborot peshlavhasida davlat-xususiy sheriklik toʻgʻrisidagi bitim nusxasi, kunduzgi parvarish xizmatining ish tartibi va boshqa hujjatlarning nusxalari joylashtiriladi. Bunda kunduzgi parvarish xizmati nogironligi boʻlgan bolalarni qabul qilishda ota-onalar (ularning oʻrnini bosuvchi shaxslar)ni axborot peshlavhasiga joylashtirilishi koʻrsatilgan barcha hujjatlar bilan tanishtirishi shart. 26. “Inson” markazi Psixologik-tibbiy-pedagogik komissiyaning koʻrigi natijasida kunduzgi parvarish xizmatiga yoʻnaltirishga xulosa berilgan nogironligi boʻlgan bolaning ota-onasi (ularning oʻrnini bosuvchi shaxslar)ga kunduzgi parvarish xizmatidan foydalanishni taklif qiladi. Kunduzgi parvarish xizmatidan foydalanish boʻyicha qiziqish bildirgan nogironligi boʻlgan bolaning ota-onasi (ularning oʻrnini bosuvchi shaxslar)ga kunduzgi parvarish xizmati va undan foydalanish shartlari toʻgʻrisida maʼlumot beradi. 27. “Inson” markazi kunduzgi parvarish xizmatidan foydalanish istagini bildirgan ota-ona (ularning oʻrnini bosuvchi shaxslar) bilan ijtimoiy shartnoma tuzgan holda nogironligi boʻlgan bolani kunduzgi parvarish xizmatiga joylashtirish chorasini koʻradi. Bunda “Inson” markazi nogironligi boʻlgan bolalarni ota-onalar (ularning oʻrnini bosuvchi shaxslar)ning tanlovi asosida xususiy sherikni xabardor qilgan holda “Kunduzgi parvarish” axborot moduli orqali kunduzgi parvarish xizmatiga biriktiradi. 28. Quyidagilar kunduzgi parvarish xizmatiga qabul qilishga qarshi koʻrsatmalar hisoblanadi: tez-tez, har oyda 5-martadan koʻp tutqanoq xurujlari sodir boʻladigan epilepsiya, seriyali tutqanoq xurujlariga, epileptik statusga, namozshomsimon ong xiralashish holatlariga, disforiyalarga moyillik; bemorning oʻzi va atrofdagilar uchun xavfli boʻlgan qoʻpol va xulqiy buzilishlar sabab boʻladigan ruhiy kasalliklar; ular bilan kasallanganda bolani umumtaʼlim yoki ixtisoslashtirilgan taʼlim muassasalarida oʻqitish mumkin boʻlgan har qanday ruhiy kasalliklar; jarayonning faol bosqichidagi sil kasalligi; yuqumli teri va soch kasalliklari; oʻtkir yuqumli kasalliklar; salbiy jarayondagi, yomon holatda oʻtadigan oʻsma kasalliklari va retsidivlari; tanosil kasalliklari; yurak-qon tomir, nafas olish va ovqat hazm qilish tizimining xuruj va dekompensatsiya bosqichi. 29. Tarbiyalanuvchilar kunduzgi parvarish xizmatidan quyidagilar asosida chiqariladi: ota-onalar (ularning oʻrnini bosuvchi shaxslar)ning arizasi; sogʻliqni saqlash tizimi muassasalarining tibbiy koʻrsatmalari; Psixologik-tibbiy-pedagogik komissiyaning xulosasida koʻrsatilgan nogironligi boʻlgan bolaning kunduzgi parvarish xizmatida boʻlish muddatining tugashi; tarbiyalanuvchining 18 yoshga toʻlishi; kunduzgi parvarish xizmatini tashkil etgan xususiy sherik bilan ota-onalar (ularning oʻrnini bosuvchi shaxslar) oʻrtasida tuzilgan shartnoma bekor qilinganda; tarbiyalanuvchining vafot etishi. 30. Kunduzgi parvarish xizmatidan tarbiyalanuvchilarni chiqarish kunduzgi parvarish xizmatining buyrugʻi bilan amalga oshiriladi. 31. Kunduzgi parvarish xizmatini boshqarish uni tashkil etgan xususiy sherik tomonidan amalga oshiriladi. 32. Kunduzgi parvarish xizmati tarbiyalanuvchilarining davomati va ularni parvarishlash jarayoni hududiy boshqarma, “Inson” ijtimoiy xizmatlar markazi hamda Agentlik huzuridagi Ijtimoiy inspeksiya tomonidan nazorat qilinadi. 33. Kunduzgi parvarish xizmati quyidagi hollarda vaqtincha toʻxtatib turiladi: tarbiyalanuvchilarning hayoti va sogʻligiga xavf tugʻdirishi mumkin boʻlgan texnik nosozliklar, avariya holatlari yoki tabiiy yoki boshqa ofatlar, karantin va odamlar uchun xavfli boʻlgan boshqa yuqumli kasalliklarning tarqalishi natijasida muayyan hududda yuzaga kelgan vaziyatlarda; sanitariya qoidalari, normalari va gigiyena normativlari buzilganligi aniqlanganda; yongʻin xavfsizligi talablariga rioya etilmaganligi aniqlanganda; hududiy boshqarma tomonidan oʻtkazilgan oʻrganish natijasida aniqlangan kamchiliklar belgilangan muddatda bartaraf etilmaganda; yengib boʻlmas kuch (fors-major) holatlari yuzaga kelganda; davlat-xususiy sheriklik toʻgʻrisidagi bitim shartlarini bajarish bilan bogʻliq texnik yoki tashkiliy sabablar mavjud boʻlganda. 331. Kunduzgi parvarish xizmati mazkur Nizomning 33-bandida nazarda tutilgan holatlardan biri yuzaga kelganda xususiy sherik hamda hududiy boshqarma tomonidan ular bartaraf etilgunga qadar davlat-xususiy sheriklik toʻgʻrisidagi bitimda belgilangan tartibda vaqtincha toʻxtatib turiladi. Bunda kunduzgi parvarish xizmati vaqtincha toʻxtatib turilgan davrda: yangi tarbiyalanuvchilar qabul qilinmaydi; tarbiyalanuvchilarning davomati hisobga olinmaydi; xususiy sherikka subsidiya va kompensatsiya hisoblanmaydi hamda toʻlanmaydi. 332. Kunduzgi parvarish xizmati vaqtincha toʻxtatib turilgan taqdirda tarbiyalanuvchilarning ota-onasi (ularning oʻrnini bosuvchi shaxslar) kamida bir ish kuni oldin xabardor qilinadi. 333. Kunduzgi parvarish xizmatini vaqtincha toʻxtatib turishga sabab boʻlgan holatlar bartaraf etilgandan soʻng kunduzgi parvarish xizmati faoliyati davlat-xususiy sheriklik toʻgʻrisidagi bitimda belgilangan tartibda qayta tiklanadi. 34. Xususiy sherik oʻz mablagʻlari hisobidan sotib olgan mol-mulkni qonunchilik hujjatlariga muvofiq tasarruf etadi. 35. Kunduzgi parvarish xizmati qonunchilik hujjatlariga muvofiq uni tashkil etgan xususiy sherikning mablagʻlari hamda Ijtimoiy himoya davlat jamgʻarmasidan ajratiladigan subsidiya, ota-onalarning toʻlovlari va qonunchilikda taqiqlanmagan boshqa manbalar hisobidan moliyalashtiriladi. 36. Subsidiya guruhga kamida 2 nafar tarbiyalanuvchi qabul qilinganidan soʻng hisobot oyida har bir tarbiyalanuvchining haqiqatda qatnagan kunlari boʻyicha ajratiladi. Bunda tarbiyalanuvchilarning eng kam sonini aniqlashda bir oyning kamida uchdan biri qismida davomati belgilangan tarbiyalanuvchilar inobatga olinadi. 37. Kunduzgi parvarish xizmatiga Ijtimoiy himoya davlat jamgʻarmasidan ajratiladigan mablagʻlar hisobidan qonunchilik hujjatlarida nazarda tutilgan shartlar va miqdorlarda subsidiya ajratiladi. 38. Kunduzgi parvarish xizmati qonunchilik hujjatlarida taqiqlanmagan boshqa mablagʻlar hisobidan ham moliyalashtirilishi mumkin. 39. Xususiy sherik bilan tuzilgan davlat-xususiy sheriklik toʻgʻrisidagi bitim hududiy boshqarma tomonidan quyidagi hollarda bir tomonlama bekor qilinadi: a) kunduzgi parvarish xizmati tomonidan bir bolaning maʼlumotlari “Kunduzgi parvarish” axborot moduliga kiritilib, uning fotosurati oʻrniga boshqa bola (tarbiyalanuvchi)ning fotosurati ushbu axborot tizimiga joylashtirilganligi va uning asosida davomati belgilanib kelinayotganligi aniqlanganda. Bunda ushbu holat aniqlangan oydan boshlab uch oy davomida subsidiya mazkur kunduzgi parvarish xizmatiga notoʻgʻri maʼlumotlar kiritilgan tarbiyalanuvchi uchun hisoblanmaydi va ajratilmaydi. Bunday holat takroran aniqlanganda, ushbu kunduzgi parvarish xizmati bilan davlat-xususiy sheriklik toʻgʻrisidagi bitim bekor qilinadi va qayta tuzilmaydi; b) YTT boʻlgan xususiy sherik ozodlikdan mahrum etilganda, bedarak yoʻqolgan deb topilganda yoki vafot etganida (vafot etgan deb eʼlon qilinganda); v) xususiy sherik — yuridik shaxs faoliyati tugatilganda; g) xususiy sherik qonunchilik hujjatlarida belgilangan tartibda toʻlovga qobiliyatsiz deb topilganda; d) xususiy sherik ushbu Nizom hamda davlat-xususiy sheriklik toʻgʻrisidagi bitimda koʻrsatilgan oʻz majburiyatlarini bajarmagan taqdirda. 40. Kunduzgi parvarish xizmatini tashkil etgan xususiy sherik tomonidan hududiy boshqarma bilan tuzilgan davlat-xususiy sheriklik toʻgʻrisidagi bitimga oʻzgartirish va qoʻshimchalar kiritish yoki uni bekor qilish yuzasidan ariza “Kunduzgi parvarish” axborot moduliga elektron shaklda yuboriladi. 41. Davlat-xususiy sheriklik toʻgʻrisidagi bitim muddatini uzaytirish boʻyicha ariza xususiy sherik tomonidan amaldagi bitim muddati tugashidan kamida bir oy oldin, biroq ikki oydan koʻp boʻlmagan muddatda “Kunduzgi parvarish” axborot moduli orqali elektron shaklda yuboriladi. 42. Davlat-xususiy sheriklik toʻgʻrisidagi bitim muddatini uzaytirish, faoliyat manzilini oʻzgartirish, kunduzgi parvarish xizmati quvvatini kamaytirish yoki oshirish ushbu Nizomning 2-bobida koʻrsatilgan bosqichlarda amalga oshiriladi. 43. Davlat-xususiy sheriklik toʻgʻrisidagi bitimni bekor qilish boʻyicha ariza taraflar tomonidan elektron shaklda “Kunduzgi parvarish” axborot moduliga kiritiladi. Bunda arizaga elektron raqamli imzo qoʻyilgan bitimni bekor qilish boʻyicha qoʻshimcha kelishuv ilova qilinadi. Davlat-xususiy sheriklik toʻgʻrisidagi bitimni bekor qilish boʻyicha ariza “Kunduzgi parvarish” axborot moduliga kiritilgan kundan boshlab uch ish kunida taraflar tomonidan koʻrib chiqilishi lozim. 44. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarSubyektlarTadbirlarBajarish muddatlari1-bosqichHududiy boshqarmalarPsixologik-tibbiy-pedagogik komissiyalarning koʻrigi natijasi boʻyicha kunduzgi parvarish xizmatiga yoʻnaltirishga xulosa berilgan nogironligi boʻlgan bolalar uchun ehtiyojdan kelib chiqqan holda kunduzgi parvarish xizmatini tashkil etish boʻyicha eʼlon berib boradi.Har chorakda kamida bir marta2-bosqichTalabgorKunduzgi parvarish xizmatini tashkil etmoqchi boʻlgan talabgor “Inson” ijtimoiy xizmatlar markaziga kelgan holda murojaat qiladi.Zaruratdan kelib chiqib3-bosqich“Inson” ijtimoiy xizmatlar markaziTalabgorning murojaatiga asosan kunduzgi parvarish xizmatiga yoʻnaltirilishi mumkin boʻlgan 3 yoshdan 18 yoshgacha nogironligi boʻlgan bolalarning yosh toifasi va soni haqida maʼlumot beradi.Talabgor murojaat qilgan vaqtda4-bosqichTalabgorDavlat-xususiy sheriklik toʻgʻrisidagi bitimni tuzish uchun tegishli hududiy boshqarmaga “Kunduzgi parvarish xizmatini boshqarish” axborot moduli orqali elektron shaklda ariza bilan murojaat qiladi.Bitim tuzish istagidan kelib chiqib5-bosqich“Kunduzgi parvarish xizmatini boshqarish” axborot moduli1. Talabgorga arizada koʻrsatilgan elektron pochta va (yoki) mobil telefon raqamiga arizaning ID-raqami va ariza qabul qilingan sana va vaqti koʻrsatilgan holda xabar joʻnatiladi.2. Kunduzgi parvarish xizmatining joylashuvi boʻyicha Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasining tuman (shahar) boʻlimlari hamda tuman (shahar) Favqulodda vaziyatlar boʻlimlariga elektron soʻrovlar joʻnatiladi.Ariza tushgan kunning oʻzida6-bosqichSanitariya-epidemiologik osoyishtalik va jamoat salomatligi qoʻmitasining tuman (shahar) boʻlimlari hamda tuman (shahar) Favqulodda vaziyatlar boʻlimlariKunduzgi parvarish xizmatlarini joylashtirish uchun tanlangan manzilda faoliyatni amalga oshirish maqsadga muvofiqligi yoki muvofiq emasligi haqidagi xulosalarni elektron shaklda “Kunduzgi parvarish xizmatini boshqarish” axborot moduliga kiritadi.Uch ish kuni mobaynida7-bosqich“Kunduzgi parvarish xizmatini boshqarish” axborot moduliSogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasining tuman (shahar) boʻlimlari hamda tuman (shahar) Favqulodda vaziyatlar boʻlimlarining xulosalari olinganidan soʻng ariza “Kunduzgi parvarish xizmatini boshqarish” axborot moduli orqali tegishli hududiy boshqarmaga taqdim etiladi.Bir ish kunida8-bosqichHududiy boshqarmalar1. Talabgor jismoniy shaxsning ruhiy yoki narkologiya kasalliklari dispanserlarida hisobda turish-turmasligini aniqlaydi.2. Kunduzgi parvarish xizmatiga subsidiya ajratish uchun tegishli moliya yilida Ijtimoiy himoya davlat jamgʻarmasidan ajratiladigan mablagʻlar hajmini hisobga olgan holda kunduzgi parvarish xizmati tashkil etilishi maqsadga muvofiqligi yoki muvofiq emasligi boʻyicha xulosa tayyorlaydi va “Kunduzgi parvarish xizmatini boshqarish” axborot moduliga kiritadi.Oʻn ish kunida9-bosqich“Kunduzgi parvarish xizmatini boshqarish” axborot moduli1. Hududiy boshqarmalar tomonidan kunduzgi parvarish xizmatlari tashkil etilishi maqsadga muvofiqligi boʻyicha ijobiy xulosa “Kunduzgi parvarish xizmatini boshqarish” axborot moduliga kiritilgandan soʻng avtomatik ravishda davlat-xususiy sheriklik toʻgʻrisidagi bitim shakllanadi va imzolash uchun talabgorga elektron xabar joʻnatiladi.Hududiy boshqarmalar tomonidan xulosa kiritilgan kunda2. Talabgor “Kunduzgi parvarish xizmatini boshqarish” axborot moduli orqali taqdim etilgan davlat-xususiy sheriklik toʻgʻrisidagi bitimga elektron imzo qoʻyganidan soʻng ushbu bitim elektron imzo qoʻyish uchun tegishli hududiy boshqarmaga avtomatik tarzda yuboriladi.Talabgor tomonidan imzolangan kunda 1. Ushbu Nizom nogironligi boʻlgan bolalar uchun kunduzgi parvarish xizmatini (keyingi oʻrinlarda — kunduzgi parvarish xizmati) tashkil etgan yakka tartibdagi tadbirkorlar va yuridik shaxslarga (keyingi oʻrinlarda — xususiy sherik) subsidiya ajratish va kompensatsiya toʻlash tartibini belgilaydi. 2. Xususiy sherikka subsidiya ajratish va kompensatsiya toʻlash u tomonidan tashkil etilgan kunduzgi parvarish xizmatida parvarish qilinayotgan 3 yoshdan 18 yoshgacha nogironligi boʻlgan bolalar uchun davlat-xususiy sheriklik toʻgʻrisidagi bitimning amal qilish davrida Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik)ning Ijtimoiy himoya davlat jamgʻarmasi (keyingi oʻrinlarda — Jamgʻarma) mablagʻlari hisobidan amalga oshiriladi. 3. Subsidiya va kompensatsiyalarni ajratish va toʻlash mazkur Nizomning 1-ilovasida belgilangan sxemaga muvofiq amalga oshiriladi. 4. Quyidagi shartlar bajarilgan taqdirda, xususiy sherikka subsidiya ajratiladi va kompensatsiya toʻlanadi: a) xususiy sherik tomonidan tashkil etilgan kunduzgi parvarish xizmati doirasida tashkil etilgan guruhga kamida 2 nafar tarbiyalanuvchi qabul qilinganda; b) kunduzgi parvarish xizmati doirasida tashkil etilgan har bir guruhga qabul qilingan tarbiyalanuvchilar toʻgʻrisidagi maʼlumotlar “Kunduzgi parvarish xizmatini boshqarish” axborot moduliga (keyingi oʻrinlarda — “Kunduzgi parvarish” axborot moduli) kiritilganda. Bunda: xususiy sherik Agentlikning “Kunduzgi parvarish” axborot moduliga kirgan holda unda koʻrsatilgan ommaviy oferta talablari va shartlari bilan tanishib, ushbu axborot tizimidan foydalanish boʻyicha oʻz roziligini bildirishi va elektron raqamli imzosi bilan tasdiqlashi talab etiladi; “Kunduzgi parvarish” axborot moduli orqali oferta tasdiqlanganda, xususiy sherik uchun ushbu axborot modulida shaxsiy kabinet ochiladi. 5. Xususiy sherikka kunduzgi parvarish xizmatini koʻrsatgan har bir kun uchun quyidagi miqdorda subsidiya ajratiladi: kunduzgi parvarish xizmatida parvarish qilinayotgan 3 yoshdan 7 yoshgacha nogironligi boʻlgan har bir bola uchun bazaviy hisoblash miqdorining 25 foizi; kunduzgi parvarish xizmatida parvarish qilinayotgan 7 yoshdan 18 yoshgacha nogironligi boʻlgan har bir bola uchun bazaviy hisoblash miqdorining 27 foizi miqdorida. Bunda xususiy sherikka biriktirilgan nogironligi boʻlgan bolalar kunduzgi parvarish xizmatidan bir oy davomida kamida oʻn ish kuni qatnagan, biroq yetti ish kunigacha foydalanmagan kunlari uchun ham xususiy sherikka mazkur bandning ikkinchi va uchinchi xatboshilarida nazarda tutilgan subsidiyaning 50 foizi miqdorida subsidiya ajratiladi. 6. Ushbu Nizomning 5-bandiga muvofiq subsidiya ajratishda: viloyatlar markazlari, Toshkent va Nukus shaharlarida tashkil etilgan kunduzgi parvarish xizmati uchun ajratiladigan subsidiya miqdorini belgilashda 1,1 nisbatda koʻpaytiruvchi koeffitsiyent qoʻllanadi; kunduzgi parvarish xizmatida Ijtimoiy reyestrga kiritilgan oilalarning bolalarini parvarish qilganlik uchun ushbu bolalarning har biriga belgilangan subsidiya umumiy miqdorining 30 foizi miqdorida qoʻshimcha mablagʻ ajratiladi. 7. Xususiy sherikka bir nafar tarbiyalanuvchini parvarish qilganlik uchun ajratiladigan subsidiyaning oylik miqdori “Kunduzgi parvarish” axborot modulida quyidagi formula asosida avtomatik hisob-kitob qilinadi: KPXS = KPX * QKS; KPXS — kunduzgi parvarish xizmatidagi bir nafar tarbiyalanuvchi xarajatlarini qoplash uchun subsidiyaning oylik summasi; KPX — kunduzgi parvarish xizmatidagi bir nafar tarbiyalanuvchining bir kunlik xarajatini qoplashga ajratiladigan subsidiyaning miqdori; QKS — hisobot oyida har bir tarbiyalanuvchining haqiqatda kunduzgi parvarish xizmatiga qatnagan kunlari soni. Bunda viloyatlar markazlari, Toshkent va Nukus shaharlarida kunduzgi parvarish xizmatini tashkil etgan xususiy sherikka ajratiladigan subsidiyaning oylik miqdori KPXS = KPX *1,1 * QKS formulasi orqali, mazkur Nizomning 5-bandi toʻrtinchi xatboshisida nazarda tutilgan subsidiya ajratilishida esa subsidiyaning miqdorini 50 foizga kamaytirish orqali hisob-kitob qilinadi. 8. Xususiy sherik tomonidan kunduzgi parvarish xizmati tashkil etilgan joydan 3 kilometr radiusdan ortiq masofada yashaydigan tarbiyalanuvchilarning kelib-ketishlari uchun transport xizmati yoʻlga qoʻyilishi mumkin. Bunda xususiy sherikka kunduzgi parvarish xizmatiga qabul qilingan tarbiyalanuvchining haqiqatda qatnagan kunidan kelib chiqqan holda, bir oy uchun bazaviy hisoblash miqdorining 0,75 baravarigacha miqdorda kompensatsiya toʻlanadi. Transport xizmatidan foydalanayotgan tarbiyalanuvchilarning yashash manzili kunduzgi parvarish xizmati joylashgan manzildan 3 kilometr radiusdan ortiq masofada joylashganlik fakti Agentlikning Qoraqalpogʻiston Respublikasi, viloyatlar va Toshkent shahar boshqarmalari (keyingi oʻrinlarda — hududiy boshqarmalar) tomonidan aniqlanadi. Tarbiyalanuvchining ota-onasi (ularning oʻrnini bosuvchi shaxslar) Vazirlar Mahkamasining “Transport xizmatlaridan foydalanish imkoniyatlarini kengaytirish orqali koʻrish va harakatlanish bilan bogʻliq kasalliklarga chalingan alohida taʼlim ehtiyojlari boʻlgan bolalar uchun taʼlim olish sharoitlarini yaxshilash toʻgʻrisida” 2025-yil 28-fevraldagi 132-son qaroriga muvofiq Transport xizmatidan foydalanuvchilar roʻyxatiga kiritilgan boʻlsa, ushbu tarbiyalanuvchi uchun kompensatsiya toʻlanmaydi. 9. Xususiy sherikka ajratiladigan subsidiya va toʻlanadigan kompensatsiyani hisoblash ushbu Nizomning 4-bandida nazarda tutilgan shartlar bajarilganidan keyingi ish kunidan boshlanadi. Bunda subsidiya va kompensatsiyaning miqdori kunduzgi parvarish xizmatiga qabul qilingan tarbiyalanuvchilarning besh kunlik, Ijtimoiy reyestrga kiritilgan va bolasini yolgʻiz tarbiyalayotgan rasmiy band boʻlgan ona yoki otaning voyaga yetmagan farzandining olti kunlik ish haftasidagi haqiqiy davomatidan kelib chiqqan holda “Kunduzgi parvarish” axborot moduli orqali avtomatik ravishda hisoblanadi. 10. Kunduzgi parvarish xizmatiga qabul qilingan tarbiyalanuvchilarining haqiqiy davomatining hisobi “Kunduzgi parvarish” axborot modulining mobil ilovasi yoki maxsus qurilmalar yordamida jismoniy shaxsni biometrik identifikatsiya qilish texnologiyasi orqali yuritiladi. Biometrik identifikatsiya qilish jarayoni kunduzgi parvarish xizmatining rahbari yoki xodimlarining mobil telefoni yoxud planshetlari, shuningdek, maxsus qurilmalar yordamida ushbu tashkilotning joylashuvi (geolokatsiyasi) hisobga olingan holda har ish kunida bir marotaba amalga oshiriladi. 11. Subsidiya va kompensatsiyaning oylik summalari avtomatik ravishda “Kunduzgi parvarish” axborot modulida qayd etilgan tarbiyalanuvchilarning davomati asosida hisoblanadi hamda ushbu Nizomga 2-ilovaga muvofiq namunadagi buyurtmanoma shakllanadi. Bunda kunduzgi parvarish xizmatining davlat-xususiy sheriklik toʻgʻrisidagi bitimda koʻrsatilgan manzilidan (joylashuvi boʻyicha geolokatsiyasi) boshqa joyda qayd etilgan tarbiyalanuvchilarning davomati “Kunduzgi parvarish” axborot modulida hisobga olinmaydi. 12. “Kunduzgi parvarish” axborot modulining mobil ilovasidan yoki maxsus qurilmalardan internet tarmogʻisiz (oflayn rejimda) foydalanilgan hollarda tarbiyalanuvchilar davomati boʻyicha qayd etilgan maʼlumotlar xususiy sherik tomonidan hisobot oyidan keyingi oyning 5-sanasidan kechikmasdan internet tarmogʻiga ulangan holda (onlayn rejimda) oflayn rejimda kiritilgan maʼlumotlarni “Kunduzgi parvarish” axborot moduliga uzatilishini (yangilanishini) taʼminlaydi. “Kunduzgi parvarish” axborot moduliga maʼlumotlarni oʻz vaqtida taqdim etmaganda, shu jumladan, ushbu bandning birinchi xatboshisida nazarda tutilgan tartibda uzatilishini (yangilanishini) taʼminlamaganda xususiy sherikka subsidiya va kompensatsiya hisoblanmaydi va toʻlanmaydi. 13. “Kunduzgi parvarish” axborot modulida hisoblangan subsidiya va kompensatsiyaning toʻlov qaydnomasi va toʻlov topshiriqnomasi hisobot oyidan keyingi oyning 10-sanasiga qadar shakllantiriladi va Jamgʻarmaning maxsus gʻazna hisobvaragʻidan ikki ish kuni ichida Iqtisodiyot va moliya vazirligining axborot tizimlari orqali xususiy sherikning tijorat bankdagi hisobvaragʻiga avtomatik ravishda oʻtkaziladi. 14. Xususiy sherik tarbiyalanuvchilar toʻgʻrisidagi “Kunduzgi parvarish” axborot moduliga kiritilgan maʼlumotlarning toʻgʻriligi va haqqoniyligi boʻyicha javobgar hisoblanadi. 15. Xususiy sherik tomonidan bir bolaning maʼlumotlari “Kunduzgi parvarish” axborot moduliga kiritilib, uning fotosurati oʻrniga boshqa bolaning (tarbiyalanuvchi) fotosurati ushbu axborot moduliga joylashtirilganligi va uning asosida davomat belgilab kelinayotganligi aniqlanganda: ushbu holat aniqlangan oydan boshlab uch oy davomida mazkur tarbiyalanuvchi uchun subsidiya va kompensatsiya hisoblanmaydi hamda toʻlanmaydi; ushbu tarbiyalanuvchi kunduzgi parvarish xizmatiga qatnagan tegishli moliya yilida toʻlangan barcha subsidiya va kompensatsiya summasi toʻliq Jamgʻarmaga undiriladi. Bunday holat takroran aniqlanganda, ushbu xususiy sherik bilan tuzilgan davlat-xususiy sheriklik toʻgʻrisidagi bitim davlat sherigi tomonidan bir tomonlama bekor qilinadi va qayta tuzilmaydi. 16. Texnik yoki boshqa sabablarga koʻra hisobot oyida “Kunduzgi parvarish” axborot modulida subsidiya va kompensatsiyaning ortiqcha yoki kam hisoblanganligi aniqlanganda, hisobot oyidan keyingi oyda ushbu subsidiya va kompensatsiya tegishli summalar qoʻshilgan yoki kamaytirilgan holda hisob-kitob qilinadi. 17. Yengib boʻlmaydigan kuch (fors-major) holatlari natijasida xususiy sherik tomonidan tarbiyalanuvchilarning davomatini “Kunduzgi parvarish” axborot moduliga kiritishning imkoniyati boʻlmagan hollarda, oylik davomatni belgilash uchun “Kunduzgi parvarish” axborot modulida qayd etilgan tarbiyalanuvchilarning soʻnggi 5 kunlikdagi oʻrtacha davomat koʻrsatkichi asosida hisob-kitob qilinadi va toʻlab beriladi. Bunda xususiy sherik qonunchilik hujjatlariga muvofiq yengib boʻlmaydigan kuch (fors-major) holatlari yuz berganligini tasdiqlovchi vakolatli organ tomonidan beriladigan sertifikatni tegishli hududiy boshqarmaga taqdim etishi lozim. 171. Texnik nosozlik sababli “Kunduzgi parvarish” axborot modulining mobil ilovasi yoki maxsus qurilmalar yordamida tarbiyalanuvchilarni biometrik identifikatsiya qilish imkoni boʻlmagan hollarda, xususiy sherik mazkur holat yuzasidan darhol oʻsha hududdagi “Inson” ijtimoiy xizmatlar markazini xabardor qiladi. Bunda tarbiyalanuvchilarning uch kundan ortiq boʻlmagan muddatdagi davomati “Inson” ijtimoiy xizmatlar markazi tomonidan toʻldiriladigan tarbiyalanuvchilarning qatnovi dalolatnomasi asosida amalga oshiriladi. “Inson” ijtimoiy xizmatlar markazi texnik nosozlik sababli toʻldirilgan tarbiyalanuvchilarning qatnovi dalolatnomasini hisobot oyidan keyingi oyning 5-sanasidan kechikmasdan “Kunduzgi parvarish” axborot moduliga kiritish uchun tegishli hududiy boshqarmaga taqdim etadi. 18. Kunduzgi parvarish xizmati tomonidan oylik subsidiya va kompensatsiya mablagʻlarining maqsadli sarflanishi yuzasidan nazorat Agentlik hamda tegishli nazorat organlari tomonidan amalga oshiriladi. 19. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarSubyektlarTadbirlarBajarish muddatlari1-bosqichXususiy sherik1. “Kunduzgi parvarish xizmatini boshqarish” axborot moduliga kunduzgi parvarish xizmati va uning tarbiyalanuvchilari toʻgʻrisidagi maʼlumotlarni kiritadi.2. Jismoniy shaxsni biometrik identifikatsiya qilish orqali tarbiyalanuvchilar davomatini belgilangan tartibda yuritadi.Tarbiyalanuvchi toʻgʻrisidagi maʼlumotlar kiritilgan kundan keyingi ish kunidan boshlab2-bosqich“Kunduzgi parvarish xizmatini boshqarish” axborot moduli1. Kunduzgi parvarish xizmatiga qatnagan tarbiyalanuvchilarning davomati avtomatik tarzda shakllanadi.Hisobot oyi davomida2. Kunduzgi parvarish xizmatiga qatnagan tarbiyalanuvchilar davomati boʻyicha maʼlumotlar elektron shaklda yigʻiladi, ajratiladigan subsidiya va toʻlanadigan kompensatsiya miqdorlari hisoblanadi.Hisobot oyidan keyingi oyning 5-sanasiga qadar3. Subsidiya va kompensatsiyalarning toʻlov qaydnomasi va toʻlov topshiriqnomasi shakllanadi.Hisobot oyidan keyingi oyning 10-sanasiga qadar3-bosqichIjtimoiy himoya davlat jamgʻarmasiSubsidiya va kompensatsiya summalari Ijtimoiy himoya davlat jamgʻarmasining gʻazna hisobvaragʻidan Iqtisodiyot va moliya vazirligining axborot tizimlari orqali xususiy sherikning tijorat bankdagi hisobvaragʻiga oʻtkaziladi.Ikki ish kunida Tashkilot STIRi___________Hudud nomi ___________Tuman (shahar) nomi___________MFY nomi___________Uy raqami___________T/rTarbiyalanuvchi toʻgʻrisida maʼlumotlarHisobot oyidaF.I.O.Tugʻilgan sanasi Tugʻilganlik haqidagi guvohnoma seriyasi va raqamiTarbiyalanuvchining kunduzgi parvarish xizmatiga qatnagan kunlari soniSubsidiya va kompensatsiyaning qatʼiy kunlik miqdori Tarbiyalanuvchi uchun ajratiladigan subsidiya va toʻlanadigan kompensatsiya summasi(4 ust*5 ust)a1234561.2....JAMI:XX Malaka oshirish oʻquv kurslarini tugatganlik haqidagi Sertifikat ofset usulida A4 formatdagi oq qogʻozda beshta boʻyoqdan: qora rang — matn uchun, yashil, koʻk, qizil rang — rasmlar tasviri uchun, och kul rang — fon uchun foydalanib bosiladi. Varaqning chap tomonida chetidan 10 mm qoldirilib, Oʻzbekiston Respublikasi Davlat Gerbi tasviri bilan 32 mm kenglikdagi hoshiya joylashtiriladi. Hoshiyaning yuqori qismida 30 mm diametrli Oʻzbekiston Respublikasi Davlat gerbi tasviri, pastki qismida — 35 mm hajmdagi ikkita tutash toʻrtburchakdan tashkil topgan sakkiz burchakli yulduz joylashadi, yulduz markazida muhr uchun diametri 25 mm boʻlgan oq doira bor. Varaqning oʻng tomonida chetidan 30 mm qoldirilib, Oʻzbekiston Respublikasi Prezidenti huzuridagi Ijtimoiy himoya milliy agentligi huzuridagi Ijtimoiy himoya tizimi xodimlarining malakasini oshirish markazining rasmiy logotipi joylashtiriladi. Varaqning qolgan qismining yuqorisida davlat tilida lotin grafikasida quyidagi soʻzlar bosiladi: Sertifikat ikki lotin harfi “KP” va olti sondan iborat tartib raqamiga ega. Matn och kul rang fonda guldor naqsh bilan bosiladi. Sertifikat olti karra himoyalangan boʻlib, quyidagilardan foydalanilgan: bosishning ikki — ofset va yuqori usuli; nur orqali nusxa koʻchirishni murakkablashtirish uchun yorqin ranglar; guldor naqsh; turli rangli naqshlar toʻrlaridan foydalanish yoʻli bilan har xil ranglar hosil qilish; maxsus qogʻoz: almashib turadigan sonlardan tartib raqami. DirektorTibbiy-ijtimoiy xizmatlarni tashkil etish boʻyicha direktor oʻrinbosari1Moliya-iqtisod va xoʻjalik ishlari boʻyicha direktor oʻrinbosari1Bosh yuriskonsult0,5Tibbiy reabilitatsiya xizmati boʻlimi*20Bosh hisobchi1Kadrlar bilan ishlash boʻyicha yetakchi mutaxassis0,5Ijtimoiy reabilitatsiya xizmati boʻlimi*10 1. Vazirlar Mahkamasining 2011-yil 7-yanvardagi 6-son qarori bilan tasdiqlangan Yakka tartibdagi tadbirkorlar shugʻullanishi mumkin boʻlgan faoliyat turlari roʻyxatining IV boʻlimi quyidagi mazmundagi 601-pozitsiya bilan toʻldirilsin: “601.Davlat-xususiy sheriklik asosida tashkil etilgan nogironligi boʻlgan bolalar uchun kunduzgi parvarish xizmati”. 2. Vazirlar Mahkamasining 2019-yil 13-maydagi 391-son qarori bilan tasdiqlangan Umumiy turdagi davlat va nodavlat maktabgacha taʼlim tashkilotlari toʻgʻrisidagi nizomning 362-bandi oʻz kuchini yoʻqotgan deb hisoblansin. 4. Vazirlar Mahkamasining “Alohida taʼlim ehtiyojlari boʻlgan bolalarga taʼlim berishga oid normativ-huquqiy hujjatlarni tasdiqlash toʻgʻrisida” 2021-yil 12-oktabrdagi 638-son qarorida: a) 1-ilovada: 17-band oʻz kuchini yoʻqotgan deb hisoblansin; 18-band quyidagi tahrirda bayon etilsin: “18. Maktab psixologik-tibbiy-pedagogik komissiya tomonidan inklyuziv taʼlim sinflari va boshlangʻich tayanch korreksion sinflarga yoʻllangan bolalarni qabul qilishdan bosh tortishga haqli emas”; b) 2-ilovaning 46-bandidagi “(geografiyadan tashqari)” soʻzlari chiqarib tashlansin. 5. Vazirlar Mahkamasining “Oʻzbekiston Respublikasi Prezidentining huzuridagi Ijtimoiy himoya milliy agentligi huzuridagi Ijtimoiy himoyani rivojlantirish instituti va Ijtimoiy himoya tizimi xodimlarining malakasini oshirish markazi faoliyatini tashkil etish chora-tadbirlari toʻgʻrisida” 2023-yil 30-sentabrdagi 518-son qarorining 5-bandi “a” kichik bandi ikkinchi xatboshisi “boʻlgan miqdordagi” soʻzlaridan keyin “toʻgʻridan-toʻgʻri tuziladigan” soʻzlari bilan toʻldirilsin. 6. Vazirlar Mahkamasining “Alohida taʼlim ehtiyojlari boʻlgan bolalarning taʼlim olishlarini tashkil etish va ularni reabilitatsiya qilish tizimini takomillashtirish chora-tadbirlari toʻgʻrisida” 2024-yil 25-yanvardagi 46-son qarorida: a) 1-ilovada: 7-bandning oltinchi xatboshisi quyidagi tahrirda bayon etilsin: “bolaning alohida taʼlimga boʻlgan ehtiyojlari asosida uni tegishli ixtisoslashtirilgan maktabgacha taʼlim tashkiloti, qoʻshma turdagi maktabgacha taʼlim tashkilotlaridagi ixtisoslashtirilgan va inklyuziv guruhlariga, ixtisoslashtirilgan maktab va maktab-internatlariga, inklyuziv sharoitda taʼlim olishi uchun umumtaʼlim tashkilotiga va umumiy turdagi davlat maktabgacha taʼlim tashkilotlariga, “Gʻamxoʻrlik” guruhlariga “Muruvvat” nogironligi boʻlgan bolalar uchun internat uylariga (shu jumladan, kunduzgi parvarishlash guruhlariga), imkoniyatlari cheklangan shaxslar uchun ixtisoslashtirilgan maxsus texnikumlarga, shuningdek, davlat-xususiy sheriklik asosida tashkil etilgan kunduzgi parvarish xizmatiga hamda uy sharoitlarida yakka tartibda taʼlim olishga yuborish uchun xulosa beradi”; 20-bandning oltinchi xatboshisidagi, 25-banddagi, 31-bandning birinchi va oltinchi xatboshilaridagi, 33-bandning birinchi xatboshisidagi “psixik” soʻzi “ruhiy” soʻzi bilan almashtirilsin; 30-bandda: birinchi xatboshidagi “psixik” soʻzi “ruhiy” soʻzi bilan almashtirilsin; uchinchi xatboshidagi “3 yildan” soʻzlari “3 oʻquv yilidan” soʻzlari bilan almashtirilsin; 35-band quyidagi tahrirda bayon etilsin: “35. PTPKning ixtisoslashtirilgan koʻp tarmoqli maktabgacha taʼlim tashkilotida tashkil etilgan qisqa muddatli taʼlim va tarbiya berishga moʻljallangan “Gʻamxoʻrlik” guruhlariga yuborish toʻgʻrisidagi xulosasi ushbu Nizomga 2-ilovada koʻrsatilgan rivojlanishida jismoniy yoki ruhiy nuqsonlar boʻlgan quyidagi yosh toifalaridagi bolalarga beriladi: ogʻir va chuqur darajadagi aqliy zaiflik — 3 yoshdan 7 yoshgacha; GMFCS klassifikatsiyasiga koʻra 4-5 darajadagi Bolalar serebral falaji (G80) boʻlgan bolalarda yengil va moʻtadil darajadagi aqliy zaiflik — 3 yoshdan 7 yoshgacha; shizofreniya, hissiy irodaning chuqur buzilishlari — 3 yoshdan 7 yoshgacha; tez-tez takrorlanuvchi umumlashgan epileptik xurujlari kuzatiladigan ruhiy yoki aqliy rivojlanishdagi nuqsonlar boʻlgan bolalar — 3 yoshdan 7 yoshgacha; turli sababli psixopatiya va psixopatsimon holatlarning ogʻir shakllari — 3 yoshdan 7 yoshgacha; koʻr-kar-soqovlik — 3 yoshdan 7 yoshgacha. PTPKning ixtisoslashtirilgan maktab, maktab-internatlarida tashkil etilgan qisqa muddatli taʼlim va tarbiya berishga moʻljallangan “Gʻamxoʻrlik” guruhlariga yuborish toʻgʻrisidagi xulosasi ushbu Nizomga 3-ilovada koʻrsatilgan rivojlanishida jismoniy yoki ruhiy nuqsonlar boʻlgan quyidagi yosh toifalaridagi bolalarga beriladi: ogʻir va chuqur darajadagi aqliy zaiflik — 6 yoshdan 16 yoshgacha; GMFCS klassifikatsiyasiga koʻra 4-5 darajadagi Bolalar serebral falaji (G80) boʻlgan bolalarda yengil va moʻtadil darajadagi aqliy zaiflik — 6 yoshdan 16 yoshgacha; shizofreniya, hissiy irodaning chuqur buzilishlari — 6 yoshdan 16 yoshgacha; tez-tez takrorlanuvchi umumlashgan epileptik xurujlari kuzatiladigan aqliy rivojlanishdagi nuqsonlar boʻlgan bolalar — 6 yoshdan 16 yoshgacha; turli sababli psixopatiya va psixopatsimon holatlarning ogʻir shakllari — 6 yoshdan 16 yoshgacha; koʻr-kar-soqovlik — 6 yoshdan 16 yoshgacha”; 1-ilovaning 4-bosqichi “Tadbirlar” ustunining 1-bandidagi “psixik” soʻzi “ruhiy” soʻzi bilan almashtirilsin; 2-ilova quyidagi tahrirda bayon etilsin: T/rKasallik nomiXalqaro Kasalliklar Tasnifi(XKT-10)Tavsiya etilgan maktabgacha taʼlim tashkilotining turiI. Maktabgacha taʼlim tashkilotlari uchun tibbiy koʻrsatmalar1.Ruhiy rivojlanishdagi nuqsonlar:a) Psixologik rivojlanishning aralash spetsifik buzilishlari;F83Koʻp tarmoqli ixtisoslashtirilgan, qoʻshma turdagi hamda inklyuziv guruhlarga ega maktabgacha taʼlim tashkiloti.B) Bolalar autizmi.F84.02.Aqliy rivojlanishdagi nuqsonlar:a) Yengil darajadagi aqliy zaiflik;F70Koʻp tarmoqli ixtisoslashtirilgan, qoʻshma turdagi hamda inklyuziv guruhlarga ega maktabgacha taʼlim tashkiloti.b) Moʻtadil aqliy zaiflik.F71Koʻp tarmoqli ixtisoslashtirilgan hamda qoʻshma turdagi maktabgacha taʼlim tashkiloti.3.Nutqdagi nuqsonlar:a) Ekspressiv nutqning buzilishi (nutq rivojlanishining birinchi darajali motor alaliyasi);F80.1Koʻp tarmoqli ixtisoslashtirilgan hamda inklyuziv guruhlarga ega maktabgacha taʼlim tashkiloti.B) Retseptiv nutqning buzilishi (sensor alaliya);F80.2v) Rinolaliya (nutq apparatining korreksiya boʻyicha operatsiyalardan keyingi holat);R49.2g) Oʻrtacha va ogʻir darajadagi duduqlik;F98.5d) Dizartriya (markaziy nerv tizimining organik shikastlanishi bilan);R47.1e) Bolalar afaziyasi.F80.34.Koʻrishida nuqsonlar:a) Koʻzi ojizlik (amovroz);N54.1Koʻp tarmoqli ixtisoslashtirilgan hamda qoʻshma turdagi maktabgacha taʼlim tashkiloti.b) Tugʻma nuqsonlar:Tibbiy koʻrsatmalar korreksiyadan soʻng bolaning koʻrish oʻtkirligi 0,2 gacha boʻlganda koʻp tarmoqli ixtisoslashtirilgan hamda qoʻshma turdagi maktabgacha taʼlim tashkilotiga, koʻrish oʻtkirligi 0,4 gacha boʻlganda inklyuziv guruhlarga ega maktabgacha taʼlim tashkilotiga xulosa beriladi.Mikroftalm, Mikrokornea, Anoftalm;Q11Toʻr pardasining rivojlanishidagi tugʻma nuqsonlar;RetinoblastomaKoloboma, preretinopatiya (chala tugʻilgan bolalar retinopatiyasi);Koʻrish nervining atrofiyasi;N47.2Koʻrish nervi disk va makulasining ogʻir darajadagi gipoplaziyasi;Albinizm;E70.3Aniridiya;Q13.1v) Katarakta:N26.0Markaziy zonada toʻliq yoki qisman xiralashish;Artifakiya;N27.0Afakiya (koʻz gavhari yoʻqligi);Koʻz gavhari siljishi (joyi oʻzgarishi);koʻz gavharining chiqishi;N27.1g) Glaukoma (tugʻma, ikkilamchi);N40 — 42d) Tugʻma miopiyaning yuqori darajasi;N52.1e) Gipermetropiyaning yuqori darajasi;N52.0j) Toʻr parda ajralishi, uning yorilishi yoki yirtilishlari;N33z) Nistagm.N555.Eshitishida nuqsonlar:N90.3a) Koxlear implantatsiyadan keyin;Inklyuziv guruhlarga ega maktabgacha taʼlim tashkiloti.b) Neyrosensor eshitish zaifligining II darajasi (eshitishning 41 — 55 db gacha pasayishi), (quloqni protezlash);v) Neyrosensor eshitish zaifligining III darajasi (eshitishning 56 — 70 db gacha pasayishi), (quloqni protezlash);Koʻp tarmoqli ixtisoslashtirilgan, qoʻshma turdagi hamda inklyuziv guruhlarga ega maktabgacha taʼlim tashkiloti.d) Neyrosensor eshitish zaifligining IV darajasi (eshitishning 91 db gacha pasayishi);Koʻp tarmoqli ixtisoslashtirilgan hamda qoʻshma turdagi maktabgacha taʼlim tashkiloti.e) Karlik yoki kar-soqovlik (eshitishning 91 db dan ortiq pasayishi).6.Tayanch-harakat apparati nuqsonlari:a) 3 va 4 darajali skolioz (tugʻma va orttirilgan);M41Koʻp tarmoqli ixtisoslashtirilgan, qoʻshma turdagi hamda inklyuziv guruhlarga ega maktabgacha taʼlim tashkiloti.B) Koʻkrak qafasining 3 va 4 darajali girdobsimon deformatsiyasi;v) Koʻkrak qafasining 3 va 4 darajali kilsimon deformatsiyasi;g) 3 va 4 darajali kifoz;M40d) Artrogripoz;Q74.3e) Bolalar serebral falaji (BSF) (GMFCS klassifikatsiyasiga koʻra 3-4 daraja) va boshqa nevrologik patologiyalar oqibatida ortopedik deformatsiyalari;G80j) Bosh va orqa miya kasalliklari oqibatida kelib chiquvchi ortopedik deformatsiyalar (istisno monoplegiyalar);z) Osteomiyelit asoratlari (jarrohlik muolajasidan keyingi holatlar);M86i) Ogʻir tugʻma maymoqlik (jarrohlik muolajasidan keyingi holatlar);k) Qoʻl va oyoqlarda jarohatdan keyingi boʻgʻimlar ogʻir darajadagi kontrakturasi;l) Ortopediyadagi suyak skeletining tizim kasalliklari (axondroplaziya, disxondroplaziya, xondrodistrofiya);Q77.4m) Tugʻma son suyagi chiqishi (operativ davolashdan keyingi holat);S73.0n) Aniqlanmagan oyoq-qoʻl(lar) tugʻma anomaliyalari (tugʻma rivojlanish anomaliyasi oqibatida amputatsion choʻltoqlik (tayanch-harakat funksional yetishmovchiligiga olib keladigan).Q74.9II. “Gʻamxoʻrlik” guruhi uchun tibbiy koʻrsatmalar7.GMFCS klassifikatsiyasiga koʻra 4-5 darajadagi Bolalar serebral falaji boʻlgan bolalarda yengil va moʻtadil darajadagi aqliy zaiflik;G80+F70/F71Koʻp tarmoqli ixtisoslashtirilgan maktabgacha taʼlim tashkiloti.8.Ogʻir darajadagi aqliy zaiflik.F729.Chuqur aqliy zaiflik.F7310.Shizofreniya, hissiy irodaning chuqur buzilishlari.F2011.Tez-tez takrorlanuvchi umumlashgan epileptik xurujlari kuzatiladigan psixik yoki aqliy rivojlanishdagi nuqsonlar boʻlgan bolalar.12.Turli sababli psixopatiya va psixopatsimon holatlarning ogʻir shakllari.13.Koʻr-kar-soqovlik.”; 3-ilova quyidagi tahrirda bayon etilsin: T/rKasallik nomiXalqaro Kasalliklar Tasnifi(XKT-10)Tavsiya etilgan umumtaʼlim muassasasining turiI. Umumtaʼlim muassasasi uchun tibbiy koʻrsatmalar1.Ruhiy rivojlanishdagi nuqsonlar:a) Psixologik rivojlanishning aralash spetsifik buzilishlari;F83Boshlangʻich tayanch korreksion va inklyuziv taʼlim sinflariga ega umumtaʼlim muassasasi.b) Bolalar autizmi.F84.0Boshlangʻich tayanch korreksion va inklyuziv taʼlim sinflariga ega umumtaʼlim muassasasi, ixtisoslashtirilgan maktab va maktab-internati.2.Aqliy rivojlanishdagi nuqsonlar:a) Yengil darajadagi aqliy zaiflik;F70Boshlangʻich tayanch korreksion va inklyuziv taʼlim sinflariga ega umumtaʼlim muassasasi, ixtisoslashtirilgan maktab va maktab-internati.b) Moʻtadil aqliy zaiflik.F713.Koʻrishida nuqsonlar:a) Koʻzi ojizlik (amovroz);N54.1Ixtisoslashtirilgan maktab va maktab-internati.b) Tugʻma nuqsonlar:Tibbiy koʻrsatmalar korreksiyadan soʻng bolaning koʻrish oʻtkirligi 0,2 gacha boʻlganda ixtisoslashtirilgan maktab, maktab-internatiga, koʻrish oʻtkirligi 0,4 gacha boʻlganda boshlangʻich tayanch korreksion va inklyuziv taʼlim sinflariga ega umumtaʼlim muassasasiga xulosa beriladi.Mikroftalm, Mikrokornea, Anoftalm;Q11Toʻr pardasining rivojlanishidagi tugʻma nuqsonlar;Toʻr pardasining xavfli oʻsmasi (retinoblastoma)Koloboma, preretinopatiya (chala tugʻilgan bolalar retinopatiyasi);Koʻrish nervining atrofiyasi;N47.2Koʻrish nervi disk va makulasining ogʻir darajadagi gipoplaziyasi;Albinizm;E70.3Aniridiya;Q13.1v) Katarakta:N26.0Markaziy zonada toʻliq yoki qisman xiralashish;Artifakiya;N27.0Afakiya (koʻz gavhari yoʻqligi);N27.0Koʻz gavhari siljishi (joyi oʻzgarishi);koʻz gavharining chiqishi;N27.1g) Glaukoma (tugʻma, ikkilamchi);N40 — 42d) Tugʻma miopiyaning yuqori darajasi;N52.1e) Gipermetropiyaning yuqori darajasi;N52.0j) Toʻr parda ajralishi, uning yorilishi yoki yirtilishlari;N33z) Nistagm.N554.Eshitishida nuqsonlar:N90.3a) Koxlear implantatsiyadan keyinBoshlangʻich tayanch korreksion va inklyuziv taʼlim sinflariga ega umumtaʼlim muassasasi.b) Neyrosensor eshitish zaifligining II darajasi (eshitishning 41 — 55 DB gacha pasayishi), (quloqni protezlash);v) Neyrosensor eshitish zaifligining III darajasi (eshitishning 56 — 70 DB gacha pasayishi), (quloqni protezlash);Boshlangʻich tayanch korreksion va inklyuziv taʼlim sinflariga ega umumtaʼlim muassasasi, ixtisoslashtirilgan maktab va maktab-internati.d) Neyrosensor eshitish zaifligining IV darajasi (eshitishning 91 DB gacha pasayishi);Boshlangʻich tayanch korreksion sinflariga ega umumtaʼlim muassasasi, ixtisoslashtirilgan maktab va maktab-internati.e) Karlik yoki kar-soqovlik (eshitishning 91 DB dan ortiq pasayishi).5.Tayanch-harakat apparati nuqsonlari:a) 3 va 4 darajali skolioz (tugʻma va orttirilgan);M41Boshlangʻich tayanch korreksion va inklyuziv taʼlim sinflariga ega umumtaʼlim muassasasi, ixtisoslashtirilgan maktab va maktab-internati.b) Koʻkrak qafasining 3 va 4 darajali girdobsimon deformatsiyasi;v) Koʻkrak qafasining 3 va 4 darajali kilsimon deformatsiyasi;g) 3 va 4 darajali kifoz;M40d) Artrogripoz;Q74.3e) Bolalar serebral falaji (BSF) (GMFCS klassifikatsiyasiga koʻra 3-4 daraja) va boshqa nevrologik patologiyalar oqibatida ortopedik deformatsiyalari;G80j) Bosh va orqa miya kasalliklari oqibatida kelib chiquvchi ortopedik deformatsiyalar (istisno monoplegiyalar);z) Osteomiyelit asoratlari (jarrohlik muolajasidan keyingi holatlar);M86i) Qoʻl va oyoqlarda jarohatdan keyingi boʻgʻimlar ogʻir darajadagi kontrakturasi;k) Ortopediyadagi suyak skeletining tizim kasalliklari (axondroplaziya, disxondroplaziya, xondrodistrofiya);Q77.4l) Tugʻma son suyagi chiqishi (operativ davolashdan keyingi holat);S73.0m) Aniqlanmagan oyoq-qoʻl(lar) tugʻma anomaliyalari (tugʻma rivojlanish anomaliyasi oqibatida amputatsion choʻltoqlik (tayanch-harakat funksional yetishmovchiligiga olib keladigan).Q74.9II. “Gʻamxoʻrlik” guruhi uchun tibbiy koʻrsatmalar1.GMFCS klassifikatsiyasiga koʻra 4-5 darajadagi Bolalar serebral falaji boʻlgan bolalarda yengil va moʻtadil darajadagi aqliy zaiflik.G80+F70/F71Ixtisoslashtirilgan maktab va maktab-internati.2.Ogʻir darajadagi aqliy zaiflik.F723.Chuqur aqliy zaiflik.F734.Shizofreniya, hissiy irodaning chuqur buzilishlari.F205.Tez-tez takrorlanuvchi umumlashgan epileptik xurujlari kuzatiladigan psixik yoki aqliy rivojlanishdagi nuqsonlar boʻlgan bolalar.6.Turli sababli psixopatiya va psixopatsimon holatlarning ogʻir shakllari.7.Koʻr-kar-soqovlik.”; quyidagi mazmundagi 3a-ilova bilan toʻldirilsin: T/rKasallik nomiXalqaro Kasalliklar Tasnifi(XKT-10)1.GMFCS klassifikatsiyasiga koʻra 4-5 darajadagi Bolalar serebral falaji (G80) boʻlgan bolalarda yengil darajadagi aqliy zaiflik.G80+F702.Moʻtadil aqliy zaiflik.F713.Ogʻir darajadagi aqliy zaiflik.F724.Chuqur aqliy zaiflik.F735.Koʻr-kar-soqovlik.”; b) 3-ilovada: 3-band quyidagi tahrirda bayon etilsin: “3. Gʻamxoʻrlik” guruhi faoliyati jismoniy, aqliy, sensor yoki ruhiy nuqsonlari boʻlgan, biroq sogʻligʻining holatiga koʻra alohida taʼlim ehtiyojlari boʻlgan bolalar uchun ixtisoslashtirilgan maktabgacha taʼlim tashkiloti, qoʻshma turdagi maktabgacha taʼlim tashkilotlaridagi ixtisoslashtirilgan va inklyuziv guruhlariga, ixtisoslashtirilgan maktab va maktab-internatlariga, inklyuziv sharoitda taʼlim olishi uchun umumtaʼlim tashkilotiga, imkoniyatlari cheklangan shaxslar uchun ixtisoslashtirilgan maxsus texnikumlarda taʼlim olishga ruxsat etilmagan bolalarga (keyingi oʻrinlarda — alohida taʼlim ehtiyojlari boʻlgan bolalar) qisqa muddatli taʼlim va tarbiya berish hamda parvarishlash maqsadida tashkil etiladi”; 4-bandning toʻrtinchi xatboshisidagi “psixik” soʻzi “ruhiy” soʻzi bilan almashtirilsin; 6-band quyidagi tahrirda bayon etilsin: “6. Ixtisoslashtirilgan taʼlim muassasalarida tashkil etilgan “Gʻamxoʻrlik” guruhida bolalarga taʼlim va tarbiya berish hamda parvarishlash bepul amalga oshiriladi”. 7. Vazirlar Mahkamasining “Davlat pensiya taʼminoti tizimini isloh qilish konsepsiyasini ishlab chiqish boʻyicha tashkiliy chora-tadbirlar toʻgʻrisida” 2024-yil 23-sentabrdagi 600-son qarorining 3-bandi oltinchi xatboshisi “transport, mehmonxona,” soʻzlaridan keyin “seminar va oʻquv kurslari,” soʻzlari bilan toʻldirilsin. 8. Vazirlar Mahkamasining “Yetim bolalar va ota-ona qaramogʻidan mahrum boʻlgan bolalarni joylashtirish shakllari boʻyicha ayrim normativ-huquqiy hujjatlarni tasdiqlash toʻgʻrisida” 2024-yil 27-dekabrdagi 893-son qarorida: a) 2-ilovada: 2-ilovaning 1-bandida: “g” kichik banddagi “, psixologik-tibbiy-pedagogik komissiyaning xulosasi (jismoniy, sensor, ruhiy, aqliy rivojlanishida buzilishlari boʻlgan bolalar uchun)” soʻzlari chiqarib tashlansin; “Izoh” qismi quyidagi tahrirda bayon etilsin: b) 3-ilovada: 11-bandda: birinchi xatboshi quyidagi tahrirda bayon etilsin: “11. Vakolatli organ tomonidan oʻrganish yakunlari boʻyicha 3 ish kuni ichida nomzodlarning nomzod boʻla olishi mumkinligi (mumkin emasligi) toʻgʻrisida Agentlik tomonidan tasdiqlangan namunadagi xulosa beriladi”; ikkinchi xatboshidagi “tayyorlashga” soʻzi “berishga” soʻzi bilan almashtirilsin; toʻqqizinchi xatboshi “xulosa berilgan” soʻzlaridan keyin “farzandlikka olishga” soʻzlari bilan toʻldirilsin; 1-ilovaning 1-bandi “j” kichik bandi yettinchi xatboshisi quyidagi tahrirda bayon etilsin: “organizm funksiyalari barqaror buzilishining IV darajasi”; 3-ilovada: 1-bandda: “b” kichik bandida “xulosasi” soʻzidan keyin (bolani vasiylik yoki homiylikka olishga nomzodlar uchun talab etilmaydi)” soʻzlari bilan toʻldirilsin; “d” kichik banddagi “maʼlumotnoma” soʻzi “maʼlumot” soʻzi bilan almashtirilsin; 2-bandning “e” va “j” kichik bandlaridagi “maʼlumotnoma” soʻzi “maʼlumot” soʻzi bilan almashtirilsin; v) 7-ilovaning 10-bandi birinchi xatboshisidagi “15” raqami “20” raqami bilan almashtirilsin; g) 10-ilovada: 31 va 32-bandlar quyidagi tahrirda bayon etilsin: “31. Kichik hajmli bolalar uyi tarbiyachilari va tarbiyachi yordamchilari lavozimlari soni “Mehribonlik” uylari uchun belgilangan shtat birligi meʼyorlariga muvofiq belgilanadi. 32. Kichik hajmli bolalar uyi menejeri va tarbiyachilari qonunchilik hujjatlarida belgilangan tartibda mehnat shartnomasi asosida ishga jalb qilinadi. Tarbiyachiga “Mehribonlik” uylari tarbiyachisi uchun, tarbiyachi yordamchisiga “Muruvvat” nogironligi boʻlgan bolalar uchun internat uylarining sanitarka enagalari uchun belgilangan mehnatga haq toʻlash shartlari tatbiq etiladi. Bunda moddiy ragʻbatlantirish maxsus jamgʻarmasi mos ravishda tarbiya va tibbiy-ijtimoiy muassasalar uchun belgilangan shartlar asosida shakllantiriladi”; 34-bandning ikkinchi xatboshisi quyidagi tahrirda bayon etilsin: “Tarbiyachilar va tarbiyachi yordamchilari oʻzlari tayyorlagan ovqatdan bepul ovqatlanadi”.